אנה קיסלנסקי

אנה קיסלנסקי (נולדה ב-1971) היא מנכ"לית התנועה הרפורמית - יהדות מתקדמת בישראל.<ref></ref>

== ביוגרפיה ==
קיסלנסקי נולדה במוסקבה למשפחה יהודית חילונית, עלתה לארץ בגיל שנתיים. היא גדלה כ"חילונית מאוד" בחיפה, ואפילו לא שמעה על היהדות הרפורמית עד לימודיה לתואר השני בייעוץ חינוכי באוניברסיטת חיפה ועבודתה בעמותת מלי"ץ ("המכונים לחינוך יהודי ציוני"). בין השנים 1994–1998 ריכזה בעמותה את תוכנית "ניגונים" באזור חיפה והצפון ועסקה בהנחיית קבוצות של אנשי חינוך, בני נוער ומבוגרים.

בשנת 1996 נישאה בטקס שנוהל על ידי רב רפורמי, מה שהביא אותה להזדהות בהדרגה עם התנועה.<ref name=":0" />

בין השנים 2002–2005 כיהנה כרכזת קהילת "אור חדש" ליהדות מתקדמת, בחיפה.

בין השנים 2005–2009 שימשה כשליחה הראשית של הסוכנות היהודית באיחוד ליהדות רפורמית בניו יורק.<ref name=":0" />

בין השנים 2010–2021 מילאה קיסלנסקי את תפקיד מנהלת אגף הקהילות של התנועה הרפורמית בישראל ובהמשך כיהנה כסמנכ"לית פעילות קהילתית-חינוכית בארגון.<ref name=":0" /><ref name=":1"></ref>

בספטמבר 2021 מונתה רשמית למנכ"לית התנועה הרפורמית, כאשר בפועל שימשה כמנכ"לית עם פרישתו של גלעד קריב מהארגון באפריל באותה השנה, עת הושבע לכנסת.

== פעילותה והשקפתה ==
בספטמבר 2021 התארחה קיסלנסקי בסוכתם של ראש ממשלת ישראל החלופי ושר החוץ יאיר לפיד וסגן השר עידן רול לרגל החג.<ref></ref>

=== מתווה הכותל ===
באוקטובר 2021 נכחה קיסלנסקי בהשקת השדולה לחופש דת והתחדשות יהודית פלורליסטית בכנסת, ואמרה: "מימוש ההסכמים כמו מתווה הכותל יכבדו וייתנו מקום גם ליהדות התפוצות, אבל בעצם הם גם יפנו מקום ויכבדו את היהדות הישראלית- שמורכבת מהרבה דרכים להיות יהודי."<ref></ref>

בנושא זה נפגשה קיסלנסקי עם נשיא המדינה יצחק הרצוג בדצמבר 2021. הפגישה שסוקרה באתר בחדרי חרדים לוותה בתמונה בה טושטשו כלל הנשים שנכחו במעמד. בעקבות הפרסום פנה לאתר בשם הנשים שטושטשו עו"ד אורי נרוב, מהמרכז הרפורמי לדת ומדינה, ודרש תיקון של הטשטוש ופיצוי של 50 אלף שקל לכל אחת מהן.

באותו החודש נפגשו נציגות התנועה הפורמית, המרכז הרפורמי לדת ומדינה, התנועה הקונסרבטיבית ונשות הכותל עם מזכיר הממשלה, שלום שלמה. בסיום הפגישה הוציאו קיסלנסקי ואורלי-ארז לחובסקי הודעה בה נאמר כי: "אנו מברכות על האוזן הקשבת וגישתו הרצינית של מזכיר הממשלה לקידום פתרון ראוי בנושא הכותל."<ref></ref>

=== יהדות התפוצות ===
ברקע אירוע אנטישמי של ניסיון חטיפת ארבעה מתפללים בינואר 2022, אמרה קיסלנסקי: "כמו כל עם ישראל - בארץ ובתפוצות- אנחנו עוקבים בנשימה עצורה אחר המתרחש בבית הכנסת הרפורמי "בית ישראל" בעיר קוליוויל שבטקסס. חברי וחברות הקהילות הרפורמיות בישראל מחבקים, מחזקים ומתפללים לשלום אחינו ואחיותינו בקהילה בטקסס".<ref></ref><ref></ref>

על פי ה"אני מאמין" של קיסלנסקי: "על מדינת ישראל לפעול כמדינה יהודית, המטפחת את התרבות היהודית על כל גווניה, מממשת את ערכיה המוסריים והכלל-אנושיים של היהדות ומהווה מרכז לעם ישראל בכל תפוצותיו; וכמדינה דמוקרטית, המגנה על חירויות האדם ומחויבת לכל אזרחיה, ללא הבדל דת, גזע, שפה, מין ומגדר."<ref name=":1" />

== חיים אישיים ==
קיסלנסקי נשואה ואמא לשלושה ילדים.

== ראו גם ==
* התנועה הרפורמית - יהדות מתקדמת בישראל

== קישורים חיצוניים ==
[https://www.supersonas.com/personas/אנה-קיסלנסקי/ אנה קיסלנסקי - באתר סופרסונס]

קטגוריה:מנכ"ליות ישראליות
קטגוריה:מנכ"לים ישראלים
קטגוריה:יהדות רפורמית בישראל: אישים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:עולים בשנות ה-1970
קטגוריה:עולות בשנות ה-1970
קטגוריה:ישראליות שנולדו ב-1971
קטגוריה:ישראלים שנולדו ב-1971